जमीन अधिग्रहित की सिंचित, मुआवजा दे रहे असिंचित का
राखड़ डेम के लिए किसानों से जमीन तो ले ली, वादे के अनुसार नहीं किया विकास
किसानों की जमीन पारसडोह डेम के लिए अधिग्रहित की
भास्कर संवाददाता | मुलताई
पारसडोह डेम निर्माण के लिए गौला के किसानों की जमीन का भी अधिग्रहण किया गया है। किसानों ने अधिग्रहित हो रही सिंचित जमीन को असिंचित बताकर मुआवजे का निर्धारण करने का आरोप लगाया था। इस संबंध में किसानों ने कलेक्टर से भी शिकायत की थी। गुरुवार को कलेक्टर ने गौला पहुंचकर सभी किसानों की समस्या सुनी और अधिकारियों को मौके का निरीक्षण कर समस्याओं का निराकरण करने के निर्देश दिए। सुबह 9 बजे कलेक्टर शशांक मिश्रा, एसडीएम राजेश शाह सहित जल संसाधन संभाग के अधिकारी किसानों की समस्या सुनने गांव में पहुंचे। कलेक्टर ने उन किसानों से चर्चा की जिन्होंने जमीन को लेकर आपत्ति लगाई है। किसानों ने कलेक्टर को बताया उनके खेत सिंचित हैं। खेत में पेड़ और कुएं भी हैं। इसके बाद भी मुआवजा असिंचित जमीन के आधार पर दिया जा रहा है। पेड़, कुओं का मुआवजा नहीं मिल रहा है। शिवसेना के रजनीश गिरे, सुनील बारस्कर, सुरेंद्र नागले के साथ किसानों ने कहा आपसी क्रय नीति के तहत जमीन अधिग्रहण किए जाने और पूर्व में अधिग्रहित की गई जमीन के मुआवजे की दरों में अंतर है। क्रय नीति के तहत जमीन अर्जित करने की बजाय भूमि अधिग्रहण नीति के तहत भू अर्जन किया जाए। इस पर कलेक्टर मिश्रा ने कहा जमीन अधिग्रहण के लिए नियम निर्धारित किए हैं उसी के अनुसार जमीन का अधिग्रहण हो रहा है। कलेक्टर ने किसानों की भूमि अधिग्रहण पर लगाई आपत्तियों के निराकरण के लिए एसडीएम और जल संसाधन संभाग के ईई जीपी सिलावट को मौके पर जाकर निरीक्षण कर निराकरण करने के निर्देश दिए। कलेक्टर के जाने के बाद एसडीएम राजेश शाह और जल संसाधन विभाग के अधिकारी कर्मचारी किसानों के साथ मौके पर पहुंचे और निरीक्षण किया। एसडीएम ने बताया जमीन का स्थल निरीक्षण कर शासन के नियमानुसार समस्याओं का निराकरण किया जा रहा है।
चौदह सूत्रीय मांगों का ज्ञापन भी सौंपा
ग्रामीणों ने 14 सूत्रीय मांगों को लेकर सीई को ज्ञापन सौंपा। इसमें राख बांध के दोनों ढानों में सड़क बनाने, राखड़ बांध के पास रपटा बनाने, स्कूल के पास अधूरे रपटे को पूरा करने, खकराढाना के पास विक्रमपुर मेढ़ तक सीमेंट रोड, स्कूल के पास पुल, मुआवजा राशि से नए स्थान पर जमीन लेने पर पंजीयन शुल्क, धसेड़ से तिगड्ढा तक पक्का रोड, धसेड़ में मंगल भवन, रिकवरी पाइप लाइन से पानी, हैंडपंपों का खनन, किसानों को सिंचाई के लिए चौबीस घंटे बिजली संबंधी मांगें शामिल हैं।
सारनी. सतपुड़ा प्लांट के सामने मांगों को लेकर प्रदर्शन करते धसेड़ के ग्रामीण।
hin_Deva hin_Deva mag_Deva kas_Deva hin_Deva hin_Deva hin_Deva hin_Deva